
EL VIN FRIULARO 

DITIRAMBO . 

f^RA tante belle cosse 

Che Natura al mortai despema, e dona, 

La prima, la magior , la più ecelente, 

Che non la cede a gnente , 

E che superba va per ogni lego , 

Perchè tuti la voi, luti la brama , 

Onorada da tuli 

Qual celeste regalo soprafin, 

Che '1 cuor uman consola, 

Son cef to y né mangano, lu xe'l Vii). 
Sì , xe '1 Vin quel dolce Netare , 

Che consola, che dileta, 

Quela zogia prediletta , 

Che brilante fa- ogni cuor. 
Lu xe'l fonte d'ogni giubilo, 

Dela pase, e l'armonia, 

Ogni mal lu para via, 

Lu bandisse ogni timor. 

Ma fra i Vini, el più stimabile, 
£1 più bon , ci più pcrfetQ 
Xc sto caro Via amabile > 
Sto Friularo benedefo (1). 

i.u ga i gusti più stupendi, 

Tnti i odori i più sontuosi; 
No ga Vini el Benintendi (2} 
Del Friularo più preziosi. 

Viva sempre la memoria 

Del famoso Giulio Cesaro , 
Che a porta sto Vin in Udene 
Da paesi lontanissimi : 
Vin , che dopo molti secoli 
Trasporta da man benefica 
In sto nostra clima docile h 
In sta tera cussi fertile > 
Xe riussio. , segondo mi, 
- El più bon dei nostri di. 

Su via donca alegramente: 

Tut; toga el goto in man, 
E be verno fin doman 
De sta Vin cussi ecelente:; 
Su via tuti alegramente^ 



Vegna in qua bozze , e bozzoni , 
Ingistare , e botiglioni , 
Canevete , e bar'Ioti , 
Zuche , fiaschi , squele , e goti : 
Vegna pur sechi , e mastei , 
Vegna bote , e caratei , 
damigiane, e madalené 
De Friularo tute piene , 
jE bevemo , 
E trinchemo, 
Tracanemo 

Sto bel sangue vegetabile * 
Sto prezioso oro potabile* 
Benedetto ^ 

Che dileto , 

Che piacer; mo che gran gustò p 
Che mi provo co te gusto! 
Co te gusto , caro ben, 

alegrezza mi son pien ; 
Co te bevo mi me sento 
Tuto giubilo, e contento» 
Guai se fusse una Dona., pofardia J 
Pigo la verità, no conto frotole, 



Per bever de sto Vin mi ghe darla 
La scufia, el busto, el capotin, le cotale. 
Bastona , r 
Sculazzà, . * » 

Morsegà 

Da una vecchia senza un dente , 

Più rabiosa d'un serpente 

Sia colli , che no '1 ghe piase i 

E la pase , e '1 dolce giubilo 

Vaga lonzi dal so cuor*. 

Ma indora , 

Carezza, 

Cocolà 

Da una cara gnognoletfa 
De sto arnigo arnica stretfc 
Sia colù, che sempre coto 
Dala sera ala matina j 
Xe più duro del biscoto, 
Xe più negro (P una rina r 
' Sia culli , che ghe ne ingioio 
In t'un anno diese bote 
Diese bote ! xe anca poco ,, 
O parla cussi da akcoj 

Mi le bevo in manco assàei 
Se vedessi che trincae ! 
E po , gnente ^ steme atenti j 
Se volè restar contenti. 
2a>] Friularo xe'l più bon, 
E lu solo porta el vanto ; 
Ma, benché el me piase tanto ; 
In mancanza de sto Vin 
No refudo ci bon Corbin i 
El Gropelo..*. 
Ma bel belo, 

Co noi xe piò che dolzon. 
La roba dolce me fa mal de stomegOy 
' . La me sgionfa el bonigolo , 
La me desmissia i flati , 
Me par de aver in panza cento gati< 
Son pezo dele femene, 
Dole regazze isteriche , 
Son debole de stomego , 
De fibra cussi languida. 
Che tin pero , un pomo , un persego y 
Ùn figo, meza nespola 
Me fa vegnir el spasemo* 

El biro, le vertigini 

Col resto dei so diamberni, 

Né trovo altro remedio 

A tutti gti desordini , 

Che un fiasco de sto Vin.benedetissimo, 

Che me remete in stato peHetissimoi 
Imparò, Dono mie care. 

A conoscer sto Liquor , 

E no siè più tanto avare 

A lodarlo, a farghe oìibr. 
Savè pur a quanti incomodi 

/orno , e note andé sogefe J *' : 

Convulsion stramaledete , 

Cento specie de dolori , 

Svanimenti , tati cuori , 

Stomegane , e . , . che soi mi ? 

De sti mali in sto Bocal 

Ghé 1 remedio general. 
Ghè '1 remedio general 3 

Ghè'I cordial el piò potente, 

Ghé la droga piò valente r 

La più rara decoziorc. 

La più seielta confezion f 

V elisir el più divin... 

Ale curte , ghè sto Vin, , 
Mo , no xelo un gusto mato 

A svodar sti bozzoncini? 

Via de quìi' sti gotesini, 

Sti cosseti da Moscato.* 

Questa è roba da amalai ; 

Mi per mi no i toco mai, . 

Bevo sempre col bocal , 

E mai mal , e mai dolori . . , 

Si, Signori, domandolo,, ; 

Sempre belo come un fior 

Me mantegno, . 

Me sostegno 

Tuto spirito e rigor, 
Cossa feu, che no beve? 

Si, alafé, che vago in colera, 

Via, sentilo co prezioso, 

Co odoroso ! 

No ghe gnente, che ghe possa. 
Anca el Cipro xe gustoso , 
Ma el me fa la lengua grossa. 
Beve pur la Malvasia, 



io 

Mi la gò per porcarià, 

El xe assae niegio del perfeto Scopuld^ 

Del Alicante , del Moscato fin , 

Del Santo, del Braganze 5 d'ogni Vin* 

Lo digo francamente coram populoi 

La xe 1 Re de luti i Vini * 

Dei Liquori soprafini. 

Via de qua Montepulciano , 

Che se 1 beva tuto BACOy 
E! xe ghisto el so macaco 
Del Friularo , che ga un ano * 
Che Cuaarie! che Tocai ! 
No i vai gnanca i so pecai* 
I me fa vegnir la rogna 
Co i me nomina ci Borgogna, 
El Reno, el Palma, el Visna i 
"ìl\ Sanremo, e! Ratafià, 
E! Clarete,' el Sanloran , 
El Madera 3 el Frontigrian ^ 
El .4 diabolo, che i strangola; 
Sijtèli iti te la zangola* 

Andana po zo dei bazari 

Co i vien via co '1 so Verfnute* 

No ghè roba piò antipatica , 
Più contraria ala salute* 

V 

Questo , qt?e#o xe quel balsemo , 
Che fortifica ogni stomego, 

0 

Che fa far la dieta ai Medi ci 1 
E fair le Spiciarie 
Co le so potachiarie 
Ma tasè , che ghe un remedio, 
Che no posso disprezzarvelo : 
Questo xe 'l Cremor de tartaro 
Mi per altro mai noi doperò : 
Ma sapìè , che Sior Domenego 
El me caro cugnadin *" 
M'a zurà perdìo bachissimo 
Ghel xe un sai cava dal VinV 

Oe , disè , quel Vin uegron^ 
Xelo forsi delStradon (5)? 
Sì , per dia ! le lu , le lu j 
Sielo tanto ben vegnà: 
Xe cent' ani , che V aspetto « *<* 

( Èenedeto , 
Benedeto, 
Bene de to 

Ti , è la marna , che t 1 a fato l 
Mi son mato per sto Vin ; 
Coresin, vien qua, vien qua*** 
Sì , caro , sì , 
f Sì, fra ti, e mi 

Feghimo un prindese 
Stracordialissimo 
Al' umanissima , 
Veneratissima 

PARONÀ amabile 3 Y 
llustre DONA (4) onor del Vostro Sesso \ 
D* ogni grazia , e virtà gentil modelo > 
Ve sia propizio ei Ciel , quel Ciel istesso i 
Che v*a dona quel cuor, che è tanto belo. 
Quel Ciel , che a Vusoleta r' à concesso 
£1 piò caro , adorabile PUTElLO , 
Quel Ciel ... ma , odio ! bisogneria dir tanto $ 
Che mai se feniria: bevemo intanto* 
Su via bevemolo , 

E a son de piferi i 
Trombete^ e flauti, 
Tamburi, e timpani, 
Chitare , e cimbani , 

Lironì , e gnacare > 
Su via onoremolo % 
Imortalemolo , 

E pieni de alegrezza, e de morbin 
Cighemo turi ; viva sto bon Vin, 
Viva, viva i mi PARONI, 
Cavalieri splendidissimi , 
E i PARENTI nobilissimi 
De sta Casa Ecelentissima : 
Ma i xe tanti , e tanto i merita , 
Che fra Lori e i So gran meriti % 
Se volesse nominarveli , 

- 

Resteria senza polmoni : 
Viva turi i mi PaRQNJ % 
Viva , viva i Veneziani, 
I mi cari Patrioti 
Grandi , e picoli , ~\ i 

Vechi , e zoveni , 
Done , e Omeni , 
Zentilomeni , 
Galantomeni (5) > * 
Poveromeni , 

Castdani , e Nicoloti (6} : 

Viva tuti i Veneziani, 

I mi cari Patrioti é 

Via de qua malinconia , 

Bruta striga, va pur via: 

Se me casca adesso el mondo 

Mi, fradei, nome confondo; 

E co un goto de sto Vin , 

Sfido el diambarne e 1 destin. 
Co sto Vin xe puro , e mero, 

Col xe fato a tempo giusto , 

El riesse tanto fiero ■ 

Cussi negro, e pien de gusto, 

Che co ? 1 bevo vago in estasi , 

E me sento tuto , tuto " , 

Bisegar, ma dapertuto 

Da quel so potente spirito, 

Che ale volte infoi m'ispirito. 
A Bagnoli, a Bagnoli, carissimi, 

Da sto Vii* , che fa tanti miracoli , 

A Bagnoli, Poeti fredissimi , 

Se volè deventar tanti oracoli 

Qua ghè 1 Monte, ghè '1 Fonte , ghè A polo : 

Ghè'1 liquor, ghè le Muse, ghè l'Estro 

Sto bon Vin, sto bon Vin lu xe '1 solo. 
Che ai brava/si poi far da maestro, 
A Bagnoli, a Bagnoli v'aspeto 
Da sta tiama , che infiama ogni peto* 
Vegna , vegna anca i più fervidi , 
Vegna i Cigni canorissimi , 
I Poetoni , i primi Doti; 
Anca vu, Sior CESATOTI, 
Che a sta Fonte 

No sdegna de accostarse el PINDEMONTE* 

» 

Me dire mo a cossa far , 

Se savè cussi cantar ? 

A tastar sto bon Liquor , 

A impenirve del so ardor, 

A compor una! Bacheide 

Più sublime del' Eneide. 

Che se ^nciìo i ve crede OMERO 

Vivo, e vero, 

Co in sto Pindo vu sarè, 

E che indosso ga vare 

No chitare, no lironi , 

Ma do grossi , e bei fiasconì , 

Uno in panza, e l'altro al coIo> 

Sa rè alora el vero APOLO. 

Pare Bepo (7), pare sana, 
Via maine quela Tartana , 
Volte bordo , e vegni a tera , 
Ma vegni col vostro BACO, 
Che za credo stufo , e straco 
De far guera in mezo al mar: 
Via , vegni Io a restorar. 
Varenta vu che al son de sto bocal 
Ghe torna tuti i spiriti a capitolo , 
E dopo aver bevuo trequatro sessole 
De stoVinon che p l cento pezzi imbalsema, 
El ghe reniova un prendese badial 
Al vostro Abate COSTA inanzolao, 
Che anca da mi de cuor xe saludao • 

Cossa xe ? cortebandia ! 

No voi gnente , porte via . . . 

tandespagna ? diomelibera ! 

No dasseno, Paroncina, 

No magno gnanca late de galina. : 

Piutosto, se la voi, tratandose de eia, 

Mi buto via sto goto r e bevo con la squela. 

La gran rabia, che mi provo ^ . > .? 

« 

Co m'incontro in quei maglioni 
Che destermina i caponi , 
Le dmdiete , e i colombini , 
E che sorbe come un uovo 
1 budini , 

I torrioni , e le rosae , 

E po dopo ste magnae , 

Aù mai visto i oseletti ? 

Sci lovoni , . 

Sfondradoni 

Beve il Vin cussi a sorseti. < 
Vedeu mi? con un crostin 
Snaho un sechio de sto Vin , 
De sta cara perla d'oro, 
De sto brodo da restoro. 
Ghe darà ve dele scopole 
A quei cani 
De vilani , • 
Che ghe missia drenti) 1' acqua. 
Maledeto el Vin aquatico, 
E i sassini , che lo inaqua! 
Mi lo vogio sempre puro , 
Sempre grosso 3 sempre duro , - 

■ 

2 

Che 1 se tagia col cortelo : 
Co *I xe cussi mi svodò % el caratelo» 
L' aqua, come savè, marcisse i pali, 
La porta mile ciani ala salute , 
La fa , che chi la beve vegna zali , 
Che meta suso panza anca le pute. 
Va pur via , 
Zogia mia , 

Va dal caro Pizzanelli , 

Va pur da mio compare Bolliceli • 

Se languisse , 

»Se sbasisse dala se , 

No ghe meto suso el naso : 

La go in odio, no ghè caso. 

Co sa ? Faque medicate ! 

Siori si, giusto a proposito 

Per lavarse le culate. 

Beve pur P acqua de Cila , 

De Nocèra, dela Vila, 

Dela Brandola , del Sasso , 

Se volè andar tuti a spasso , 

Beve quela del Recoaro, 

Quela . . , quela t . . quela, un corno. 



Me fe andar la testa a torno. 
Beve questo, questo, questo, 
Sto Friularo, 
Marmotoni ! 

Ve darla dei pizzegoni. 
Su da bravi alegrarnente : 

Tuli to-a el goto in man, 

E bevemo fin doman 

De sto Vin cussi ecelente: 

Su via tuti alegrarnente. 
Vaga pur V amor al diavolo , 

Che son stufo de quel piavelo. 

Oh! Donete mie carete , 

Madamine sveltoline, 

Zogie bele furbarele, 

Studiè pur quanto volè, 

Che mai piò no me cuchè. 

Ride , 

Gante , 

Baie, 

Pipnxè. , 

Suste , 

Smanie: 



SO 

Mai piò , mai più , mai piò no me cuchè, 
> Ande pur dai vostri amanti 

Sj> iserr.anti, deliranti, 

Da quei cari polastroni 

Seniplizoni , balordoni , 

Che per mi go bu '1 bisogno ♦ . • 

Co ghe penso me vergogno. 
JkTernè vu , Madami - ni, 

Vi, mori ser y ze mur pur «*« 

Domandeme un p^o a mi 

Si or cucheto de Mo risii 
Viva , viva la mia Nina 

F rescoli na , 

Tondolina. 

Viva, viva quel bochin 
Stretolin , 

Quel lavreto cremesiiu 
Resta ressi , 
Stupiressi , 
Se vedessi 

Quanto ben me voi rustia* . 

Ma chi xe sta cara fia? 

Che curiose! k gran femene? 

Una bela Damigiana; 

Che con mi fa sempre nana. 

Che richeme! 

Che grandezze ! 

Mo, che onori/ 

Via caveVe cari 8iori> 

Queste xe minchionerie! 

No ghe dago un gotesin 

De sto Vin 

Per disdoto monarchie» 

Quanto é bella la virtù.* 
Sì , tf è vero ? cari vu / 
No ghè i pezo dei virtuosi: 
I ga tu ti i mali cronici, 
I xe tuti malinconici. 
Panzarini $ 

Del color dei canarini; 

E per causa de sii incomodi 

I riesse fastidiosi , 

Despetosi , 

Taroconi , 

Litigoni 

Tuti , tuti malseston] 



Vedeu mi, che mai no studio 
Che su '1 libro del bocal , 
Se son rosso come un gambaro ; 
Se con tuti son genial ? 
Via da bravi tremo su : 

Gran piaser , che da costù! 

Che comedie ? 

Che tragedie? 

Che spetacoli? 

Che festini? 

Che casini? 

Che delizie? 

Che Brenta (8)? che Stra (9)? 
Che Padoa? che Pra (io)?,. 
Alto quii* 

So anca mi , che '1 xe magnifico , 
E che Padoa ga rason 
De tegnirse tanto in bon. 
Viva pur el gran talenta, 
El bel GENIO , 
Che à dà moto a quel portento; 
Ma a parlarve schieto , e neto ; 
Anca el Prà ga el so difeU, 

Sì Signori , 
Sì Signori, 

Ghe voleva dei fiasconi , 
Dei pistoni , 
Dei piloni 

Tuti pieni de sto Vin r 
Ben disposti fra le statue 
Come i vasi d' un zardin. 
Diese bote per canton 
Messe in forma de piramide, 
Che formasse quattro guglie 
Superbissime 3 
Modernissime ; 

E in tei mezzo uu gran tinazzo 

Del 1 altezza d' un palazzo , 

Che portasse un stendardon , 

Dove fusse scrito a pegola 

Con carateri da fabrica : 

VEGNA QUA CHI VOL VIN BON. 

Pofardia, che bel spettacolo! 

Sentiressi , che gran strepito , 

Che farave un mar de popolo 

Co i so viva festosissimi ! 

Vederessi , che concorso '? 
Altroché Fantini , e Corso/ 
Deme, demo quel fiascon : • 

El me par sempre più bon . t • 
Oh, cospeto, l f ù svodà , 
Ve^na un altro y vegna in qua, 
Vegna, vegna. . . maledeti! 
Anca qua porte i fogieti ? : 
I me fa vegnir i grizzoli , 
No ghè i soldi più strupiai; 
No i di score che de guai y 
Che de bombe , e de canoni 
Che de morti , e de feri . . - 
Vostro dano, i mi minchioni , 
No i me cuca minga mi. 
Ande pur , andè ala guera , 
Yeve pur tagiar a pezzi, 
Che mi salvo ei centopezzi 
A Tonor de sta bandiera* 
Qua cervele y 
Là buele, 

* 

Gambe, e brazzi va ale stele, 
Canonae. 

« 

Schiopetae, , „ . • \ . 
Sabolae . . , 

Mi no voi ste baronae. 
Vedeu la quel caratelo ? 
Quelo xè'l mio Colonelo. 

Quele zuche , e quei bocai , 

Quei xe tuli i mi Oficiai. 
Quele tazze, e quei fiascheti, . 
Le mie spade , e i mi moscheti j 
Né per mi ghe xe botili 
Più precioso de sto Yin* 
Vardélo , 

«... » 

Tfasélo , 
Gustèlo . 

Provélo d' Iuverno, d' Istà, 

Bevélo scalda, 
Bevèlo giazzà, 

Che sempre el trovaré una rarità. 
Dolce anvgo, vien qua dame un baso. 
Mo che odor che rapisse ogni naso/ 
Che cimozza , che l'occhio consola^/ 
Mo che godi col toca la gola! , 
Altroché ciocolata, e cafè, 



Digitized by Google 



0 

Che sorbetti j^e^onehi , che tè ! 
No ghè gnente che\ia più perfeto , 
Che me daga più gusto, e dileto. 
Sto fiascheto xe un intrigo ; 

Quela zuca, caro amigo... 
Cossa feu? 

Cossa diavolo me deu ! 
No v' oi dito el bariloto ? • .. 
Sì per crìspo che'l xe coto ! 
Tanto fa che vaga mi.... 
Pofardì ? chi V à sroda ? 
Zito , zito , che ò falà ; 
El xe pien incoconà: 
Panza mia, no te far star, 
Che i* a verno da svodar. 
Su per un , 
Su per dò , 
Su per tre, 
Su su ve , , 
Bravo su/ 

Su, su , su , . . 
Male de t a c arai si ola 
Mola , mela , 

Tagia, mola, 

Che'l me vien su per la gola. 

Ah! Natura tropo stitica, 

Perchè farine un solo storaego, 
Un gargato cussi picolo? 
Mo perché , perché no farmene 
Diese almanco, almanco quindesc 
Longhi e larghi come l'Àdese, 
Per trincar come un diluvio , 
Tracanar come un demonio, 
Impenirme come un diavolo 
De sto Vin saporitissimo f 
Squisitissimo , 
Àrcistupendonazzissimo? 

Ma cospeto , xe un gran caldo ! 
Uh! che caldo caldo, caldo 1 
Che siroco! vita mia, 
• Va pur là , va via , va via , 
Beverò debò-bo-boto : 
Dove xe'l mio bariloto? 
Saldi , saldi , casco , casco ! . . , 
Ve sugheu luto quel fiasco? 
De qua anca mi, 



Che go una sè . • . 
Butè , butè , 

Svodé , impeni, , ; . 

Cussi, cussi, 

No più , no piò, 

Tolélo vd . . . 

De qua, de qua, 

Per carità ! 

Che gho el paJà 

Seco br^isà. 
Voi trincar cpme un Todesco 

De sto vin stupendo , e fresco 

Fin che Vivo, e che gho fià, 

Fin che in panza me ne sta. 
Star Tais? far trinche trinch. 

Star home de Ghermainef 

Zu trinch , trinch vaine . 

Se calantome star , 

Zo trinch, trinch , trinch, 

Melie custe ne provar* 

Trinchén, trinchèn de pone Friularach, 

Cent mile pocal nit imhriaclu , 

Ola , oe , no toco tera ! 

Vago , svolo , vago in aria , 

Presto , presto , sera , sera , 

Sera , sera quei balconi f 

Che no vaga cussi a svolo , 

Cussi solo, 

Fra le nuvole, 

Dove nasse i lampi , e i toni. 

Sera , sera,, . 

Fra le nuvole, 

Lampi , e toni ... , 

Cussi solo... 

Sera , sera ... 

Cussi a svolo . • • 

Quei balconi... 

Vegna Vin , per carità , 

Che la testa ria me va» 

Gnente, gnente, 

Alegramente : * 

Ogni mal me xe passa . 

Benedeto sto bon Vin , 

Che consola el soresin ! 
Vreman tre bon ! 
Alon , alon , 
Alon , Monsiiy 
Che fet vu , 
Che no beve , 
A la santé 
De tuti nu ? 

Alon , bevon > trincon 3 finché crepon. 

Oimei ! cossa mai xe? 

Vardè . va*dè , vardè 

La sala s' h imbriaga! 

La va de qua , e de là !.. • 

Camina «nca i taolini , 

I quadri , e i careghini !.. . 

Agiuto , agiuto , agiuto , 

Vardè , camina tuto f 

O dio , o dio, o dio, 

El mondo xe fenio! 

Pfer mi digo de sì # 

Tegnì , tegnì , tegnl , 

* 

Tegnime cari vu , 

No posso star più sò . . . 



La tera tremola ! 
I travi bagola! 
1 veri sericola ! 
I muri screcola, 
Tuto precipita! 
Por teme in caneva. 

* * 

NOTE. 

♦ 

(1) Vino nero e squisitissimo , che si racco- 
glie in Bagnoli , Villa del Territorio Padovano, 
dove V Eccelkntiss. Famiglia WIDMANN ha 
porzione delle sue rendite. 

(2) Mercatante di Vini Forestieri in Venezia. 

(3) Pezzo di Terreno dalla sua figura cosi 
nominato , che produce il Friularo dell' ultima 
periezione. 

(4) Sua Eccellenza ELISABETTA DUODO 
Contessa W'IUMANN. 

* 

(5) Voce che in Venezia nota il ceto medio. 

(6) Il popolo di Venezia si divide in due 
corpi , quello di Castello cioè 7 e quello di San 
Niccolò, 

(7) dittata Signor GIUSEPPE Dottor 
MENEGAZZl amico dell'Autore , alludendo al 
suo Ditirambo ii BACCO IN MARE. 



(8) L'antico Medoaco , ma qui si parla del 
solo braccio che dona un amenissimo tragitto 
da Padova alle Venete Lagune. 

(9) Paese lungo gli argini della Brenta cor- 
redato dalle superbe deliziosissime famose Ville 
PISANI. 



(10) El Fra delaVdle. Vastissima piazza di 
Padova, luogo una volta fangoso ed impratica- 
bile, disegnato poi, e ridotto magnificamente 



ameno. 



» 

si 

VOCABOLARIO 

DEI ZERGHI VENEZIANI PIÙ OSCURI 



A 

Aadar zo dei Vasari Mettersi grandemente 

in collera. 



Sadial 


Squisito. 


Bagolar 


Traballare. 


Baronae 


Bricconate. 


Biro 


Specie di convulsione. 


Bisecar 


Ricercare. 


Bonigolo 




Butar 


Votare. 




C 


Canerete 


Custodie di legno per le 


• 


boccie. 


Caratelo 


Botticella. 


Careggiai 


Seggiolini 

Centopezzi 
Ci mozza 
Cocolar 

Cotola 
Cucar 

Damigiane 

Desmissiar 

D indiete 

Frotole 

Gnognoleta 
Grizzoli 

Godi 
Incoconà 



tate de galina 



/ 



Ventraia . 
Spuma del Vino. 
Miglioratilo di acca* 

rezzare. 
Gonella. 

Cogliere, corbellare 
D 

Gran fiaschi di vetró 

impagliati. 
Risvegliare. 
Galinacci teneri 

F 

Baje. 
G 

Ragazza amabile. 
Brividi, il freddo della 

febbre. 
Piacere vivo. 
I 

Estremamente pieno, 
L 

Per cosa squisitissima 

Macaco 
Ma da Iene 
Mateestoni 
Missiar 
Molar 

Panzarini 
Fare, sana 

Pizzeghoni 
Potachiarie 

Ro?ae 

Sbasir 
Scopo le 

Screcolar 
Scricolar 
Se ss ola 



M 

Specie di Scùnia. 

Boccalaccu 

Sguaiati. 

Mescolare» 

Sciorre. 

P 

Panciuti 

Salate, amico; frase Ve* 
neziana marinaresca. 
Pizzicotti. 
Sporcizie. 
R 

Piatti di latte colTuova* 
S 

Morire. 

Busse che si danno sul 
capo con le mani. 

Far ere , crecch. 

far cri, cric eh. 

Tic dola Pala di legno 
fatta per ascili garr 

Squele 

Stucar 

Sustar 

Varenta vu 

Zangola 

daWacqva il fondo 
delle barche, di cuii 
Marinari si servono 
per bere in mancanza 
di tazza • 
Ciò tt ole. 

Bere ingordamente* 

Dolersi 

V 

Così Dio vi salvi, 
Z 

Seggetta. 



F I NE. 



